IEC ทุ่มงบราว 663 ลบ. ลงทุนโครงการ “waste plastic recycling”
IEC เผยบอร์ดไฟเขียวลงทุนในโครงการ “waste plastic recycling” มูลค่าราว 663 ลบ. เพื่อผลิตเม็ดพลาสติกจากวัตถุดิบที่เป็นพลาสติกปนเปื้อน
3 เม.ย. 2558

บริษัท อินเตอร์แนชั่นเนิลเอนจีเนียริง จำกัด (มหาชน) หรือ IEC ระบุว่า ที่ประชุมคณะกรรมการบริษัทเมื่อวันที่ 2 เม.ย.2558 ได้มีมติอนุมัติให้บริษัทลงทุนในโครงการ waste plastic recycling โดยการผลิตเม็ดพลาสติกจากวัตถุดิบที่เป็นพลาสติกปนเปื้อน ซึ่งถูกคัดแยกจากบ่อขยะต่างๆ โครงการตั้งอยู่ที่จังหวัดฉะเชิงเทราด้วยขนาดพื้นที่ประมาณ 57 ไร่ 1 งาน และมีมูลค่าประมาณ 663 ล้านบาท
 